MAGOK Vagyunk: A termőföld és a vízkészlet idegen kézbe adása a hazaárulás minősített esete
A Jobbik módosító javaslata az alaptörvényben rögzítette volna, hogy "a termőföld és az ivóvízkészlet kizárólag magyar állami vagy helyi önkormányzati tulajdonban, illetve magyar természetes személy tulajdonában lehet". A Jobbik módosító javaslatát már a bizottságban sem támogatták az álnemzeti kormánypártok, ezért a Jobbik név szerinti szavazást kezdeményezett.
A név szerinti szavazáson azonban a liberális kormánypárti képviselők kivétel nélkül elutasították a nemzet megmaradása szempontjából elengedhetetlen kezdeményezésünket. Ahogyan nem a Jobbik, hanem a Fidesz padsoraiban foglalnak helyet olyan álláshalmozó képviselők, akik polgármesterként izraeli befektetőknek árusítottak ki értékes, felszín alatti vízkészlettel rendelkező földterületeket (például Tiszasziget). A Jobbik, mint az Országgyűlés egyetlen nemzeti érdekeket képviselő ereje az megmagyarázhatatlan nemzetellenes cselekedetnek tartja a fülkeforradalmi kormánypártok magatartását. Javaslatunk elfogadása nem jelentette volna az Európai Unióból történő azonnali kilépésünket, ám az is tény: a magyar föld és a lassan háborúkat kiváltó vízkincs védelmét sokkal fontosabbnak tartjuk uniós tagságunknál.
Kíváncsian várjuk, hogy mindezek után hogyan néznek majd a fideszes képviselők a választóik szemébe.
Dúró Dóra és Sneider Tamás, a Jobbik országgyűlési képviselői